**ΤΡΟΠΟΠΟΙΗΣΕΙΣ ΚΑΙ ΕΝΗΜΕΡΩΤΙΚΟ**

**ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Τροποποιήσεις και ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΣΑΒΒΑΤΟ 24/6/2023**

**------------------------------**

**14:00 ΕΛΛΗΝΙΚΗ ΤΑΙΝΙΑ**

**15:25 VAN LIFE - Η ΖΩΗ ΕΞΩ (Ε) Κ8 W**

Η πρωτότυπη σειρά 8 επεισοδίων καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση.

Συναρπαστικοί προορισμοί, δράση, ανατροπές και σχέσεις που εξελίσσονται σε δυνατές φιλίες, παρουσιάζονται με χιουμοριστική διάθεση σε μια σειρά νεανική, ανάλαφρη και κωμική, με φόντο το active lifestyle των vanlifers.

Το «Van Life» βασίζεται σε μια ιδέα της **Δήμητρας Μπαμπαδήμα,** η οποία υπογράφει το σενάριο και τη σκηνοθεσία.

Σε κάθε επεισόδιο του «Van Life», ο πρωταθλητής στην ποδηλασία βουνού **Γιάννης Κορφιάτης,**μαζί με την παρέα του, το κινηματογραφικό συνεργείο δηλαδή, προσκαλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους μ’ ένα διαμορφωμένο σαν μικρό σπίτι όχημα.

Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον όπου θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους: την Ελλάδα.

**«Διόνι»**

Ο **Χρήστος Σακελλαρίου** (ηχολήπτης) κάνει διακοπές στην πατρίδα του, το **Μεσολόγγι,** όταν τον παίρνει τηλέφωνο η **Δήμητρα Μπαμπαδήμα** (σκηνοθέτις), για να του θυμίσει ότι έχουν γύρισμα και γύρισμα χωρίς ήχο δεν γίνεται.

Αρνούμενος να εγκαταλείψει τα πάτρια εδάφη, ο Χρήστος προσπαθεί να πείσει τη Δήμητρα να γυρίσουν το επεισόδιο στο Μεσολόγγι, όπου έχει και πανηγύρι και πολλές δραστηριότητες να κάνουν, όπως κανό στη λιμνοθάλασσα. Η Δήμητρα, όμως, είναι αποφασισμένη να περάσει ένα διήμερο με **kitesurf.** Ευτυχώς, κοντά στο Μεσολόγγι βρίσκεται η παραλία **Διόνι,** μία από τις καλύτερες φυσικές πίστες για kitesurf στην Ευρώπη.

Εκεί θα περάσουν ένα διήμερο γεμάτο action με τους έμπειρους kitesurfers **Κλειώ Μπελογιάννη** και **Σπύρο Βούλγαρη,** ενώ θα γνωρίσουν τη μορφή της περιοχής, τον περίφημο «Ναυαγό». Όμως, πώς κατέληξαν οι vanlifers να φορούν παραδοσιακές μεσολογγίτικες φορεσιές;

**Ιδέα – σκηνοθεσία – σενάριο:** Δήμητρα Μπαμπαδήμα  
**Παρουσίαση:** Γιάννης Κορφιάτης  
**Αρχισυνταξία:** Ιωάννα Μπρατσιάκου  
**Διεύθυνση φωτογραφίας:** Θέμης Λαμπρίδης & Μάνος Αρμουτάκης  
**Ηχοληψία:** Χρήστος Σακελλαρίου  
**Μοντάζ:** Δημήτρης Λίτσας  
**Εκτέλεση & οργάνωση παραγωγής:** Φωτεινή Οικονομοπούλου  
**Εκτέλεση παραγωγής:** Ohmydog Productions

**16:00 ΣΤΙΒΟΣ**

**20:00 ΤΑ ΣΤΕΚΙΑ (Ε) Κ8 W live streaming**

**Ιστορίες αγοραίου πολιτισμού**

**Σειρά ντοκιμαντέρ του Νίκου Τριανταφυλλίδη**

**«Το γήπεδο»**

***«Η μπάλα δεν πάει ποτέ εκεί που την περιμένεις» Albert Camus (φιλόσοφος, συγγραφέας)***

**Το ποδόσφαιρο:** Η παιδική χαρά. Η θεσμοποιημένη πάλη. Ο πόλεμος, το τρέξιμο και η αλάνα. Για τους μικρούς και τους μεγάλους, τους διανοούμενους και τους ταπεινούς, για τους αστούς αλλά και για τους κατατρεγμένους, το ποδόσφαιρο ορίζει την «ιερή επικοινωνία». Έξω από συμβάσεις, κοινωνικές ανισότητες και λοιπές διακρίσεις, ο χώρος του γηπέδου αποτελεί βασίλειο ελευθερίας αλλά και πεδίο γνήσιας έκφρασης της λαϊκής κουλτούρας.

Μέσα από τη φυλή, τα χρώματα και τη γνήσια συγκίνηση που προσφέρει ο ποδοσφαιρικός αγώνας, τα αγόρια γίνονται άντρες και οι άντρες ξαναγίνονται αγόρια, ταυτίζοντας τους ποδοσφαιριστές με λαϊκούς ήρωες. Από τον Γιώργο Κούδα, τον Μίμη Δομάζο, τον Γιώργο Δεληκάρη και τον Χρήστο Αρδίζογλου μέχρι τον Πάμπλο Γκαρσία, οι παίκτες «δίνουν μια συναρπαστική θεατρική παράσταση στο κοίλον του γηπέδου» για την τιμή, τη δόξα και την ωραιότητα του αγώνα. Έτσι που η κανονική ζωή «η σκληρή, η δύσκολη και η κατατρεγμένη», ξεφεύγει για λίγο από την καθημερινή τροχιά της, φτάνοντας σ’ έναν φαντασιακό κόσμο «ανοιχτό και ελεύθερο όπου όλα μπορούν να συμβούν».

Ακόμα και αν για κάποιους το γήπεδο είναι πλέον μια «μπίζνα», τα πόστερ με τους ποδοσφαιριστές θα συνεχίσουν να κοσμούν τα εφηβικά δωμάτια, οι αλάνες θα γεμίζουν με επίδοξους ποδοσφαιριστές και το «τακ – τακ» της μπάλας θα αποτελεί για πάντα την πιο διεγερτική μουσική.

Σ’ αυτό το συναρπαστικό ταξίδι στον κόσμο του ποδοσφαίρου θα μας ξεναγήσουν οι: **Σταύρος Τσιώλης** (σκηνοθέτης), **Παύλος Τσίμας** (δημοσιογράφος), **Γιώργος Γεωργίου** (αθλητικογράφος), **Θωμάς Κοροβίνης** (συγγραφέας), **Γιώργος Κούδας** (βετεράνος ποδοσφαιριστής), **Γιώργος  Μαρκόπουλος** (ποιητής), **Χάρρυ Κλυνν** (σατιρικός καλλιτέχνης), **Πάμπλο Γκαρσία** (ποδοσφαιριστής), **Μένης Κουμανταρέας** (συγγραφέας), **Ανδρέας Μαζαράκης** (θρύλος του ερασιτεχνικού ποδοσφαίρου), **Αλέξης Σταμάτης** (συγγραφέας), **Θανάσης Χειμωνάς** (συγγραφέας), **Γιώργος Χρονάς** (ποιητής), **Ευγένιος Χριστοδούλου** (βετεράνος ποδοσφαιριστής), **Παρασκευάς Μηλιώνης** (πρόεδρος Αστέρα Εξαρχείων).

**Σκηνοθεσία-σενάριο:** Νίκος Τριανταφυλλίδης

**Δημοσιογραφική έρευνα:** Ηλιάνα Δανέζη, Μαρία Καραγιαννάκη, Σοφία Κοσμά

**Μουσική σήματος:** Blaine L. Reininger

**Ηχοληψία:** Γιάννης Αντύπας

**Τίτλοι αρχής-Artwork:** Γιώργος Βελισσάριος

**Μοντάζ:** Νίκος Πάστρας

**Διεύθυνση φωτογραφίας:** Claudio Bolivar

**Διεύθυνση παραγωγής:** Μαρία Καραγιαννάκη

**Εκτέλεση παραγωγής:** Μαρίνα Δανέζη για τη ΝΙΜΑ Ενέργειες Τέχνης και Πολιτισμού

**20:55 Η ΛΕΣΧΗ ΤΟΥ ΒΙΒΛΙΟΥ**

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**01:00 ΤΑ ΣΤΕΚΙΑ (Ε) ημέρας**

**02:00 ART WEEK (E) ημέρας**

**03:00 ΖΩΑ ΙΔΙΟΦΥΪΕΣ (Ε) ημέρας**

**03:55 Η ΛΕΣΧΗ ΤΟΥ ΒΙΒΛΙΟΥ (Ε) ημέρας**

**04:00 Η ΖΩΗ ΕΙΝΑΙ ΣΤΙΓΜΕΣ (Ε) ημέρας**

**05:00 ΠΟΠ ΜΑΓΕΙΡΙΚΗ (Ε) ημέρας**

**06:00 ΠΛΑΝΑ ΜΕ ΟΥΡΑ (Ε) ημέρας**

**ΚΥΡΙΑΚΗ 25/6/2023**

**------------------------------**

**14:00 ΕΛΛΗΝΙΚΗ ΤΑΙΝΙΑ**

**15:30 ΤΟ ΜΙΚΡΟ ΣΠΙΤΙ ΣΤΟ ΛΙΒΑΔΙ (LITTLE HOUSE ON THE PRAIRIE) - Θ΄ ΚΥΚΛΟΣ (Ε) Κ**

**Οικογενειακή σειρά, παραγωγής ΗΠΑ 1974 - 1983.**

**(Θ΄ ΚΥΚΛΟΣ) – Επεισόδιο 1ο: «Οι καιροί αλλάζουν» - Α΄ Μέρος (Times Are Changing - Part 1) (Αλλαγή επεισοδίου)**

Οι Ίνγκαλς δεν τα βγάζουν πέρα γι' αυτό μετακομίζουν στην πόλη για να βρουν δουλειά.

Ο Τζον και η Σάρα Κάρτερ αγοράζουν το μικρό σπίτι. Η Λόρα έχει αποφασίσει ότι θέλει να περνά περισσότερο χρόνο με τη Ρόoυζ και η πόλη προσλαμβάνει καινούργια δασκάλα, την Έτα Πλαμ.

**16:30 ΣΤΙΒΟΣ**

**20:00 ΤΑ ΣΤΕΚΙΑ (Ε) Κ8 W live streaming**

**Ιστορίες αγοραίου πολιτισμού**

**Σειρά ντοκιμαντέρ του Νίκου Τριανταφυλλίδη**

**«Η ταβέρνα»**

***Mες την υπόγεια την ταβέρνα, μες σε καπνούς και σε βρισές***

***(απάνω στρίγγλιζε η λατέρνα), όλ’ η παρέα πίναμ’ εψές·* («Οι μοιραίοι», Στίχοι: Kώστας Βάρναλης)**

Η ταβέρνα αποτελεί ένα λαϊκό καταφύγιο «αποφόρτισης» της ανθρώπινης ύπαρξης. Είναι ο κατεξοχήν χώρος που στεγάζει καημούς, μεράκια και χαρές, συντροφεύοντας τους πιστούς της σε όλες τις περιόδους της ζωής τους.

Στην ταβέρνα «οι άνθρωποι καταθέτουν την ψυχή τους, ερωτεύονται, τραγουδούν, πολιτικολογούν, φιλοσοφούν». Η ταβέρνα είναι συνδεδεμένη με το κέφι και το απόλυτο κέφι, το τσακίρ κέφι. Το τσακίρ σημαίνει γαλάζιο, υπονοεί τον ουρανό, δηλαδή τη διάθεση του ατόμου να φτάσει στον ουρανό, να αγγίξει το θείο, όπως μας εξηγεί ο συγγραφέας **Ε. Ζάχος Παπαζαχαρίου.**

Αυτή η αρχέγονη αίσθηση που προσφέρει η ταβέρνα αναγνωρίζεται από όλες τις κοινωνικές τάξεις, γίνεται ποίημα, ταινία, τραγούδι και χώρος αυθεντικής κοινωνικοποίησης μακριά από συμβάσεις και αστικούς καθωσπρεπισμούς.

Το καλό κρασί και φαγητό ορίζουν έναν ακαταμάχητό πόλο έλξης για τον μοναχικό θαμώνα, το ερωτευμένο ζευγάρι και την καλή παρέα των φίλων. Ο ταβερνιάρης είναι ο οικοδεσπότης, η εμβληματική φιγούρα που δεσπόζει δίπλα στα ξύλινα βαρέλια (κάθε ταβέρνας που σέβεται τον εαυτό της). Ακούει ιστορίες, εξομολογήσεις, συμπάσχει με τη λύπη, γιορτάζει με τη χαρά κι έτσι γίνεται ένας από τους βαθύτερους γνώστες της ελληνικής ανθρωπογεωγραφίας. Η ταβέρνα μετατρέπεται πολλές φορές σε «οικογενειακή υπόθεση» με τους γιους να μαθητεύουν δίπλα στους πατεράδες και να τους διαδέχονται κληρονομώντας την πείρα και το μεράκι τους.

Για όλους τους παραπάνω λόγους η ταβέρνα λειτουργεί ως μια διαχρονική σταθερά της ελληνικής πολιτισμικής μας κουλτούρας αλλά και ένα στέκι που η αρχή του χάνεται στα βάθη του χρόνου.

Στην εκπομπή συμμετέχουν (με αλφαβητική σειρά) οι: **Πέτρος Βέττας** (εκπαιδευτικός), **Γιάννης Γαλανόπουλος** (ταβέρνες «Κοταρού» και «Μεταξού»), **Πέτρος Δριτσώνας** (εκπαιδευτικός), **Χρήστος Κανδηλώρος** (εκπαιδευτικός), **Κώστας Καραβίτης** (3η γενιά της ταβέρνας «Καραβίτης»), **Αποστόλης** και **Γιώργος Κατσανάκης** (ταβέρνα «Το Κουτούκι»), **Νίκος Κιζήλος** (εκπαιδευτικός), **Δημήτρης Κολολιός** (ταβέρνα «Δίπορτο**»), Βασίλης** και **Δημήτρης Λελούδας** (ταβέρνα «Λελούδας»), **Στέλιος Λουκιδέλης** (ταβέρνα «Μίστερ Λουκιδέλης), **Ε. Ζάχος Παπαζαχαρίου** (συγγραφέας), **Γιώργος Τζώρτζης** (ρεμπέτης), **Δημήτρης Φύσσας** (συγγραφέας).

**Δημοσιογραφική έρευνα:** Ηλιάνα Δανέζη, Μαρία Καραγιαννάκη, Σοφία Κοσμά

**Επιστημονικός σύμβουλος:** Δημήτρης Μανιάτης

**Ηχοληψία:** Κώστας Κουτελιδάκης

**Τίτλοι Αρχής – Artwork:** Γιώργος Βελισσάριος

**Μοντάζ:** Γιώργος Ζαφείρης

**Διεύθυνση φωτογραφίας:** Νικόλας Ποττάκης

**Διεύθυνση παραγωγής:** Μαρία Καραγιαννάκη

**Σκηνοθεσία-σενάριο:** Νίκος Τριανταφυλλίδης

**Εκτέλεση παραγωγής:** Μαρίνα Δανέζη για τη ΝΙΜΑ Ενέργειες Τέχνης και Πολιτισμού

**20:55 Η ΛΕΣΧΗ ΤΟΥ ΒΙΒΛΙΟΥ**

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:30 ΤΑ ΣΤΕΚΙΑ (Ε) ημέρας**

**01:30 ΜΑΜΑ-ΔΕΣ (Ε) ημέρας**

**02:20 ATLANTIC CROSSING (Ε) ημέρας**

**04:10 ΦΩΤΕΙΝΑ ΜΟΝΟΠΑΤΙΑ (Ε) ημέρας**

**05:00 ΖΩΑ ΙΔΙΟΦΥΪΕΣ (Ε) ημέρας**

**06:00 ΠΟΠ ΜΑΓΕΙΡΙΚΗ (Ε) ημέρας**

**ΔΕΥΤΕΡΑ 26/6/2023**

**-----------------------------**

**16:45 ΦΑΚΕΛΟΣ ΔΙΑΤΡΟΦΗ (Ε)**

**17:15 ΞΕΝΗ ΣΕΙΡΑ: «Η ΓΗ ΤΗΣ ΕΥΤΥΧΙΑΣ» (STATE OF HAPPINESS / LYKKELAND)**

**(Αλλαγή σειράς) (Ε) Κ8**

**Δραματική σειρά, συμπαραγωγής Νορβηγίας - Βελγίου 2018**

**Σκηνοθεσία:** Παλ Τζάκμαν, Πέτερ Νες

**Πρωταγωνιστούν:** Άνε Ρεγκίνε Έλινγκσατερ, Άμουντ Χάρμποε, Μπαρτ Έντουαρντς, Μαλίν Βαντέλ

**Γενική υπόθεση:** Το καλοκαίρι του 1969, στην παραλιακή πόλη Σταβάνγκερ, οι γεωτρήσεις πετρελαίου βρίσκονται σε αδιέξοδο.

Η εταιρεία Φίλιπς δίνει εντολή για τη διεξαγωγή μιας τελευταίας προσπάθειας, που θα αποδειχθεί καθοριστικής σημασίας, καθώς θα οδηγήσει στον εντοπισμό του μεγαλύτερου υποθαλάσσιου κοιτάσματος πετρελαίου στην Ιστορία.

Οι αλλαγές θα είναι ριζικές.

Μια ιστορία για τη δυτική ευημερία και την αναζήτηση του πλούτου, για ένα κράτος που μεταμορφώνεται και τέσσερις νέους σε μια δίνη ευκαιριών.

Πώς θα καταφέρουν να αντεπεξέλθουν στον κόσμο που αλλάζει ραγδαία στη δεκαετία του '70;

**Eπεισόδιο 6ο:** **«Ελπίδα και απάτη» (Hope and Fraud)**

Ο Κρίστιαν και ο Μάρτιν προσπαθούν να ξεκινήσουν τη δική τους καταδυτική εταιρεία και χρειάζονται κεφάλαιο εκκίνησης.

Η Ίνγκριντ και ο Φρέντρικ θα προσπαθήσουν να βοηθήσουν τον γιο τους.

Ένας παλιός φίλος της Τόριλ επιστρέφει.

**Eπεισόδιο 7ο:** **«Πάρτι στο ξενοδοχείο Έσο Μότορ» (Party at the Esso Motor Hotel)**

Ο δήμαρχος επιστρατεύει ανορθόδοξες μεθόδους για να μετατρέψει το Σταβάνγκερ σε πρωτεύουσα του πετρελαίου για τη Νορβηγία.

Η Άννα μετανιώνει για όσα έκανε στο πάρτι και η Τόριλ προσεγγίζει τον Μπενγκτ Χάμρε.

**19:00 ΞΕΝΟ ΝΤΟΚΙΜΑΝΤΕΡ: «Η ΙΑΠΩΝΙΑ ΑΠΟ ΨΗΛΑ» (JAPAN FROM ABOVE / LE JAPON VU DU CIEL) (Αλλαγή ντοκιμαντέρ) (Ε) Κ8**

**Σειρά ντοκιμαντέρ 5 επεισοδίων, συμπαραγωγής Γαλλίας-Ιαπωνίας 2018**

Από συναρπαστικά τοπία έως καινοτόμους αστικούς τρόπους ζωής, αυτή η σειρά θα μας μεταφέρει στην Ιαπωνία του 21ου αιώνα.

Θα συναντήσουμε άτομα που διαμορφώνουν το μέλλον της χώρας τους και μας βοηθούν να κατανοήσουμε τον συναρπαστικό πολιτισμό τους.

Μια φιλόδοξη σειρά ντοκιμαντέρ που παρουσιάζει εικόνες της Ιαπωνίας από κάθε εποχή του χρόνου, από τα άνθη κερασιάς έως το χιονισμένο όρος Φούτζι, με εντυπωσιακές λήψεις 4Κ.

**Eπεισόδιο 5o (τελευταίο): «Οι θησαυροί των νησιών»**

Η εκπομπή ανακαλύπτει τη νότια, τροπική Ιαπωνία!

Αρχικά στο νησί Κιούσου, μια κατ’ εξοχήν ηφαιστειακή γη στην οποία υπάρχουν κάποια από τα πιο επικίνδυνα ηφαίστεια του κόσμου.

Μπορεί οι εκρήξεις και οι σεισμοί να είναι συχνοί, ο βρασμός, όμως, του μαγματικού υπεδάφους έχει προσφέρει στους κατοίκους οφέλη, όπως θερμές πηγές και άλλα θεραπευτικά λουτρά, αλλά και γόνιμα εδάφη για την καλλιέργεια ρυζιού και τσαγιού.

Το Κιούσου, λόγω γεωγραφικής θέσης, αποτέλεσε είσοδο για ξένες επιρροές, επί το πλείστον κινεζικές και κορεάτικες και μεταγενέστερα ευρωπαϊκές.

Ήταν το μέρος επίσης, όπου εισήχθη ο χριστιανισμός στο αρχιπέλαγος, μια κληρονομιά που μοιράστηκε η πόλη Ναγκασάκι και τα νησιά Γκότο.

Ανάμεσα στο νότιο άκρο του Κιούσου και την Ταϊβάν εκτείνεται σε ακτίνα χιλίων χιλιομέτρων το τόξο των νησιών Νανσέι, μια αλυσίδα αρχιπελάγων.

Ένα απ’ αυτά είναι το αρχιπέλαγος της Οκινάουα, ένας εξωτικός παράδεισος, όπου είναι ορατά ακόμα τα σημάδια του Β΄ Παγκόσμιου Πολέμου και της μόνιμης αμερικανικής, στρατιωτικής κατοχής. Στο άκρο των Νανσέι, το Γιοναγκούνι είναι το πιο δυτικό σημείο του ιαπωνικού αρχιπελάγους και ένας παράδεισος για τους δύτες.

**20:00 ΩΡΑ ΧΟΡΟΥ (Ε)**

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:00 Η ΓΗ ΤΗΣ ΕΥΤΥΧΙΑΣ (Ε) ημέρας**

**03:00 ΜΥΣΤΗΡΙΑ ΑΠΟ ΨΗΛΑ (Ε) ημέρας**

**03:50 Η ΙΑΠΩΝΙΑ ΑΠΟ ΨΗΛΑ (Ε) ημέρας**

**04:45 ΦΑΚΕΛΟΣ ΔΙΑΤΡΟΦΗ (Ε) ημέρας**

**05:15 ΣΤΗΝ ΙΑΠΩΝΙΑ ΜΕ ΤΗΝ ΤΖΟΑΝΑ ΛΑΜΛΕΪ (Ε) ημέρας**

**06:10 ΤΟ ΜΕΣΟΓΕΙΑΚΟ ΒΙΒΛΙΟ ΜΑΓΕΙΡΙΚΗΣ ΤΟΥ ΕΪΝΣΛΙ (Ε) ημέρας**

**ΤΡΙΤΗ 27/6/2023**

**-----------------------------**

**16:45 ΦΑΚΕΛΟΣ ΔΙΑΤΡΟΦΗ (Ε)**

**17:15 ΞΕΝΗ ΣΕΙΡΑ: «Η ΓΗ ΤΗΣ ΕΥΤΥΧΙΑΣ» (STATE OF HAPPINESS / LYKKELAND)**

**(Αλλαγή σειράς) (Ε) Κ8**

**Δραματική σειρά, συμπαραγωγής Νορβηγίας - Βελγίου 2018**

**Eπεισόδιο 8ο (τελευταίο):** **«Η πρωτεύουσα του πετρελαίου» (The Oil Capital)**

Η ώρα που θα ψηφίσει το κοινοβούλιο ποια πόλη θα είναι η πρωτεύουσα του πετρελαίου στη Νορβηγία έχει φτάσει.

Όλη η πόλη ανυπομονεί για το αποτέλεσμα.

Η Άννα παίρνει μια απόφαση, οι συνέπειες της οποίας επηρεάζουν όλους όσοι βρίσκονται γύρω της.

**18:15 ΕΚΠΟΜΠΗ**

**19:00 ΞΕΝΟ ΝΤΟΚΙΜΑΝΤΕΡ: «ΟΙ ΕΝΝΕΑ ΜΗΝΕΣ ΠΟΥ ΜΑΣ ΔΗΜΙΟΥΡΓΗΣΑΝ» (NINE MONTHS THAT MADE YOU) (Αλλαγή ντοκιμαντέρ) (Ε) Κ8**

**Σειρά ντοκιμαντέρ 3 επεισοδίων, παραγωγής ΗΠΑ 2016**

Ανακαλύψτε την απίστευτη ιστορία του πώς δημιουργούμαστε, από τη στιγμή της σύλληψης μέχρι αυτή της γέννησης, 280 ημέρες αργότερα!

**Eπεισόδιο 1o:** **«Οι πρώτες οκτώ εβδομάδες» (The First 8 Weeks)**

Το πρώτο επεισόδιο αφηγείται την ιστορία των οκτώ πρώτων εβδομάδων, όταν ένα μόνο κύτταρο, όχι μεγαλύτερο από έναν κόκκο σκόνης, μεταμορφώνεται στον πιο εξελιγμένο οργανισμό του πλανήτη, ένα ανθρώπινο έμβρυο.

Όλα ξεκινούν τη στιγμή της σύλληψης αλλά, λίγες μέρες αργότερα, η ιστορία παίρνει μια αναπάντεχη τροπή.

**20:00 ΕΚΠΟΜΠΗ**

**21:00 ΜΥΣΤΗΡΙΑ ΑΠΟ ΨΗΛΑ**

**----------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**01:00 Η ΓΗ ΤΗΣ ΕΥΤΥΧΙΑΣ (Ε) ημέρας**

**02:00 ΟΙ ΜΕΓΑΛΟΙ ΠΟΤΑΜΟΙ ΤΗΣ ΓΗΣ (Ε) ημέρας**

**03:00 ΜΥΣΤΗΡΙΑ ΑΠΟ ΨΗΛΑ (Ε) ημέρας**

**03:50 ΟΙ ΕΝΝΕΑ ΜΗΝΕΣ ΠΟΥ ΜΑΣ ΔΗΜΙΟΥΡΓΗΣΑΝ (Ε) ημέρας**

**04:45 ΦΑΚΕΛΟΣ ΔΙΑΤΡΟΦΗ (Ε) ημέρας**

**05:15 ΣΤΗΝ ΙΑΠΩΝΙΑ ΜΕ ΤΗΝ ΤΖΟΑΝΑ ΛΑΜΛΕΪ (Ε) ημέρας**

**06:10 ΤΟ ΜΕΣΟΓΕΙΑΚΟ ΒΙΒΛΙΟ ΜΑΓΕΙΡΙΚΗΣ ΤΟΥ ΕΪΝΣΛΙ (Ε) ημέρας**

**ΤΕΤΑΡΤΗ 28/6/2023**

**----------------------------**

**16:45 ΦΑΚΕΛΟΣ ΔΙΑΤΡΟΦΗ (Ε)**

**17:15 ΞΕΝΗ ΣΕΙΡΑ: «ΠΡΙΓΚΙΠΙΣΣΑ ΣΙΣΙ» (SISSI) (Αλλαγή σειράς) Κ8**

**Ρομαντική δραματική κομεντί,** **παραγωγής Αυστρίας** **1955**

**Σκηνοθεσία-σενάριο:** Ερνστ Μαρίσκα

**Παίζουν:** Ρόμι Σνάιντερ, Κάρλχαϊντς Μπεμ, Μάγκντα Σνάιντερ, Γκούσταβ Κνουθ, Ούτα Φραντς, Βίλμα Ντέγκισερ, Γιόζεφ Μάινραντ

**Διάρκεια:** 102΄

***Μια ζωηρή νεαρή πριγκίπισσα κερδίζει την αγάπη του μονάρχη και κατακτά τις καρδιές των υπηκόων της***

**Υπόθεση:** Η Αυστριακή αρχιδούκισσα Σοφία κανονίζει ταξίδι στο Μπαντ Ισλ για να γνωρίσει ο αυτοκράτορας Φραγκίσκος Ιωσήφ τη μέλλουσα γυναίκα του, την πριγκίπισσα Έλεν της Βαυαρίας. Τυχαία όμως, γνωρίζει τη μικρότερη αδελφή της Έλεν, Σίσι, και την ερωτεύεται. Παρά τις αντιρρήσεις της φιλόδοξης μητέρας του παντρεύεται τη Σίσι.

**19:00 ΞΕΝΟ ΝΤΟΚΙΜΑΝΤΕΡ: «ΟΙ ΕΝΝΕΑ ΜΗΝΕΣ ΠΟΥ ΜΑΣ ΔΗΜΙΟΥΡΓΗΣΑΝ» (NINE MONTHS THAT MADE YOU) (Αλλαγή ντοκιμαντέρ) (Ε) Κ8**

**Σειρά ντοκιμαντέρ 3 επεισοδίων, παραγωγής ΗΠΑ 2016**

Ανακαλύψτε την απίστευτη ιστορία του πώς δημιουργούμαστε, από τη στιγμή της σύλληψης μέχρι αυτή της γέννησης, 280 ημέρες αργότερα!

**Eπεισόδιο 2o: «Κόντρα στις πιθανότητες» (One of a Kind)**

Στο δεύτερο επεισόδιο της σειράς μαθαίνουμε για τις εκπληκτικές διαδικασίες που λαμβάνουν χώρα κατά το δεύτερο τρίμηνο της κύησης και ορίζουν τη σεξουαλική μας ταυτότητα, τη ροπή μας στο ρίσκο και στον κίνδυνο, αλλά και ιδιαιτερότητες όπως είναι η χρήση του αριστερού μας χεριού ή ο αλφισμός.

**20:00 ΚΛΕΙΝΟΝ ΑΣΤΥ (Ε)**

**------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:50 ΠΡΙΓΚΙΠΙΣΣΑ ΣΙΣΙ (Ε) ημέρας**

**02:40 ΚΛΕΙΝΟΝ ΑΣΤΥ (Ε) ημέρας**

**03:30 ΜΥΣΤΗΡΙΑ ΑΠΟ ΨΗΛΑ (Ε) ημέρας**

**04:20 ΟΙ ΕΝΝΕΑ ΜΗΝΕΣ ΠΟΥ ΜΑΣ ΔΗΜΙΟΥΡΓΗΣΑΝ (Ε) ημέρας**

**05:15 ΣΤΗΝ ΙΑΠΩΝΙΑ ΜΕ ΤΗΝ ΤΖΟΑΝΑ ΛΑΜΛΕΪ (Ε) ημέρας**

**06:10 ΤΟ ΜΕΣΟΓΕΙΑΚΟ ΒΙΒΛΙΟ ΜΑΓΕΙΡΙΚΗΣ ΤΟΥ ΕΪΝΣΛΙ (Ε) ημέρας**

**ΠΕΜΠΤΗ 29/6/2023**

**----------------------------**

**16:45 ΦΑΚΕΛΟΣ ΔΙΑΤΡΟΦΗ (Ε)**

**17:15 ΞΕΝΗ ΣΕΙΡΑ: «ΣΙΣΙ: Η ΝΕΑΡΗ ΑΥΤΟΚΡΑΤΕΙΡΑ» (SISSI: THE YOUNG EMPRESS)** **(Αλλαγή σειράς) Κ8**

**Ρομαντικό ιστορικό δράμα, παραγωγής Αυστρίας 1956**

**Σκηνοθεσία-σενάριο:** Ερνστ Μαρίσκα

**Παίζουν:** Ρόμι Σνάιντερ, Κάρλχαϊντς Μπεμ, Μάγκντα Σνάιντερ, Γκούσταβ Κνουθ, Ούτα Φραντς, Βίλμα Ντέγκισερ, Βάλτερ Ρέγιερ, Γιόζεφ Μάινραντ, Ιβάν Πέτροβιτς

**Διάρκεια:**102΄

**Υπόθεση:** Η Σίσι κερδίζει τις εντυπώσεις στην αυλή και αποδεικνύει ότι έχει σπουδαίες διπλωματικές ικανότητες, όπως και ότι είναι μια τρυφερή μητέρα.

Τα πρώτα χρόνια της νεαρής αυτοκράτειρας της Αυστρίας σημαδεύονται από τις συγκρούσεις της με το αυστηρό τελετουργικό της αυλής και με τη σκληρή πεθερά της.

Η γέννηση της μικρής πριγκίπισσας και η απαίτηση να παραδώσει το παιδί σε ξένα χέρια για τη μόρφωσή του, την αναγκάζουν να ξεπεράσει την πρώτη κρίση στον γάμο της.

Επιτυγχάνεται η συμφιλίωση όταν υποχωρούν και τα δύο μέρη: η Σίσι συμμορφώνεται με το τελετουργικό και της επιτρέπεται να κρατήσει το παιδί της.

**19:00** **ΜΕΓΑΣ ΠΑΝΗΓΥΡΙΚΟΣ ΕΣΠΕΡΙΝΟΣ ΕΟΡΤΗΣ ΤΩΝ ΑΓΙΩΝ ΑΠΟΣΤΟΛΩΝ ΠΕΤΡΟΥ ΚΑΙ ΠΑΥΛΟΥ  (Z)**

**Από τον Ιερό Βράχο του Αρείου Πάγου**

**------------------------------**

**ΠΑΡΑΣΚΕΥΗ 30/6/2023**

**----------------------------**

**16:45 ΦΑΚΕΛΟΣ ΔΙΑΤΡΟΦΗ (Ε)**

**17:15 ΞΕΝΗ ΣΕΙΡΑ: «ΣΙΣΙ: ΤΑ ΜΟΙΡΑΙΑ ΧΡΟΝΙΑ» (SISSI: THE FATEFUL YEARS OF AN EMPRESS)** **(Αλλαγή σειράς) Κ8**

**Ρομαντικό ιστορικό δράμα, παραγωγής Αυστρίας 1957**

**Σκηνοθεσία-σενάριο:** Ερνστ Μαρίσκα

**Παίζουν:** Ρόμι Σνάιντερ, Κάρλχαϊντς Μπεμ, Μάγκντα Σνάιντερ, Γκούσταβ Κνουθ, Ούτα Φραντς, Βίλμα Ντέγκισερ, Βάλτερ Ρέγιερ, Γιόζεφ Μάινραντ

**Διάρκεια:** 104΄

**Υπόθεση:** Αρρώστια, πολιτική αστάθεια και φήμες για μοιχεία βαραίνουν τη Σίσι που βάζει τα δυνατά της για να αντιμετωπίσει τη μοίρα της.

Η νεαρή αυτοκράτειρα πρέπει πάλι να αντιμετωπίσει τις ίντριγκες της πεθεράς της. Το διάστημα που ο Φραγκίσκος Ιωσήφ βρίσκεται στη Βιέννη, η Σίσι ταξιδεύει στην Ουγγαρία με έναν κόμη, ο οποίος είναι θαυμαστής της, με σκοπό να εξευμενίσει τους Ούγγρους ευγενείς που ετοιμάζονται να επαναστατήσουν. Πρέπει να αντιμετωπίσει τις φήμες για ειδύλλιο με τον κόμη, όμως μια σοβαρή αρρώστια στους πνεύμονες την αναγκάζει να μείνει στην Κέρκυρα για να αναρρώσει.

Συναντιέται με τον Φραγκίσκο Ιωσήφ στην Ιταλία, όπου χάρη στη μεγάλη γοητεία της καταφέρνουν να κερδίσουν την εύνοια του ιταλικού πληθυσμού.

**19:00 ΞΕΝΟ ΝΤΟΚΙΜΑΝΤΕΡ: «ΟΙ ΕΝΝΕΑ ΜΗΝΕΣ ΠΟΥ ΜΑΣ ΔΗΜΙΟΥΡΓΗΣΑΝ» (NINE MONTHS THAT MADE YOU) (Αλλαγή ντοκιμαντέρ) (Ε) Κ8**

**Σειρά ντοκιμαντέρ 3 επεισοδίων, παραγωγής ΗΠΑ 2016**

Ανακαλύψτε την απίστευτη ιστορία του πώς δημιουργούμαστε, από τη στιγμή της σύλληψης μέχρι αυτή της γέννησης, 280 ημέρες αργότερα!

**Eπεισόδιο 3o (τελευταίο): «Στην τελική ευθεία» (The Final Countdown)**

Στο τρίτο επεισόδιο παρακολουθούμε τους τελευταίους μήνες της ζωής στη μήτρα, τότε που η ανάπτυξη ολοκληρώνεται και δημιουργούνται τα ζωτικά όργανα για την πρώτη μας ανάσα.

Για τους περισσότερους, είναι το διάστημα που σχηματίζεται και ο σκελετός μας, που αποτελείται από περισσότερα από 200 οστά.

Όχι όμως για όλους.

**20:00 ΣΤΑ ΑΚΡΑ (2023) (Ε)**

**Εκπομπή συνεντεύξεων με τη Βίκυ Φλέσσα**

Εξέχουσες προσωπικότητες, επιστήμονες από τον ελλαδικό χώρο και τον ελληνισμό της Διασποράς, διανοητές, πρόσωπα του δημόσιου βίου, τα οποία κομίζουν με τον λόγο τους γνώσεις και στοχασμούς, φιλοξενούνται στη μακροβιότερη εκπομπή συνεντεύξεων στην ελληνική τηλεόραση, επιχειρώντας να διαφωτίσουν το τηλεοπτικό κοινό, αλλά και να προκαλέσουν απορίες σε συζητήσεις που συνεχίζονται μετά το πέρας της τηλεοπτικής τους παρουσίας «ΣΤΑ ΑΚΡΑ».

**«Θεόδωρος Κουρεντζής» - Γ΄ Μέρος**

**Αρχισυνταξία-δημοσιογραφική επιμέλεια-παρουσίαση:** Βίκυ Φλέσσα  
**Σκηνοθεσία:** Χρυσηίδα Γαζή   
**Διεύθυνση παραγωγής:** Θοδωρής Χατζηπαναγιώτης  
**Διεύθυνση φωτογραφίας:** Γιάννης Λαζαρίδης   
**Σκηνογραφία:** Άρης Γεωργακόπουλος   
**Motion graphics:** Τέρρυ Πολίτης   
**Μουσική σήματος:** Στρατής Σοφιανός

**21:00 ΞΕΝΟ ΝΤΟΚΙΜΑΝΤΕΡ**

**------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:50 ΣΙΣΙ, ΤΑ ΜΟΙΡΑΙΑ ΧΡΟΝΙΑ (Ε) ημέρας**

**02:40 ΣΤΑ ΑΚΡΑ (Ε) ημέρας**

**03:40 ΜΥΣΤΗΡΙΑ ΑΠΟ ΨΗΛΑ (Ε) ημέρας**

**04:40 ΟΙ ΕΝΝΕΑ ΜΗΝΕΣ ΠΟΥ ΜΑΣ ΔΗΜΙΟΥΡΓΗΣΑΝ (Ε) ημέρας**

**05:30 ΦΑΚΕΛΟΣ ΔΙΑΤΡΟΦΗ (Ε) ημέρας**

**06:00 ΤΟ ΜΕΣΟΓΕΙΑΚΟ ΒΙΒΛΙΟ ΜΑΓΕΙΡΙΚΗΣ ΤΟΥ ΕΪΝΣΛΙ (Ε) ημέρας**

**Τέλος, σας ενημερώνουμε ότι την Κυριακή 2/7/2023, από τις 19:00 έως τις 21:00, θα μεταδοθεί ΣΤΙΒΟΣ - DIAMOND LEAGUE, σε απευθείας μετάδοση από τη Στοκχόλμη GR live streaming & διαθέσιμο στο ERTFLIX**